Мия Алгожаева

**Жаңғырық**

(драма)

**Кейіпкерлер:**

1. Самат ( Сэм )
2. Қарлығаш ( Карла )
3. Камила (Ками)
4. Бақыт (Баха)
5. Камшат Ерганатовна - колледж завучы

***1 – көрініс***

*Сағат шамамен 8:30. Колледждің іші. Қатты тарсылдаған дыбыстар мен студенттердің шулы дауыстары естіледі. Бірінен-кейін бірі:* **"Молодость все прощает! "** *- деп жарыса айқайлайды. Сахнаға Бақыт пен Самат жүгіріп кіреді. Алқынып кеткен Бақыт терезенің жанына әрең келіп тоқтайды да,терезені аша сала айқайлайды.*

**Бақыт.** Өмір – ғажааап!

*Терезенің сыртынан колледжің завучы оны байқап қалады.*

**Камшат Ерганатовна.** Әй, Елдосов жын ұрды ма?! Жап терезені, осылар-ақ колледждің түбіне жететін болды. Түстен кейін түсініктемең менің үстелімнің үстінде тұратын болсын!

*Бақыт ақырын ғана басын терезеден шығарып:*

**Бақыт.** Понял апай, понял! *(кешірім сұрағандай басын изеп,* *терезені тарс етіп жабады)*

**Бақыт.** Бұдан осылай құтылмасқа амал жоқ. Осы бізге колледжде не істеуге рұқсат бар. Қит етсе түсініктеме, түсініктеме...

**Самат.** *(партаның үстіне секіріп отырады да , қолына электронный кальянды алып тартады)* Баха, сен түсініктеме жазудан мастерсың ғой, жаттап алған шығарсың қалай жазылатынын.

**Бақыт*.*** Мен Бақыт Елдосов түсініктеме жазу себебім...

**Самат.** Әжетханада темекі шеккенімді потставить етті. *(екеуі жарыса күледі)*

*Осы кезде сахнаға Қарлығаш кіреді де бірден терезені ашады.*

**Қарлығаш.** Жігіттер шеккендерің денсаулыққа зиян емес пе?!

**Самат.** Біздің қоғамда барлық зат зиян, тіпті өмір сүру де!

**Бақат.** Особенна колледжде!

**Қарлығаш.** *(партасына жайғасып)* Ал сендерге қазіргі қоғамда өмір сүрген ұнай ма?

**Бақыт.** *(ойланып тұрып )* Екі ойлымын!

**Самат.** Өткендегі қоғамға қарасам не көрем, 90 – жылғы құлдырау, коммунизм , аштық , хандық кезеңіндегі феодализм, тайпалық кезең... Біздің бақытты қоғамда өмір сүруімізге бір дәлел бар: Мы можем сбежать куда – нибудь. Ата-бабаларымызда ондай шанс болмады.

**Қарлығаш**. Ол жақта да проблема жоқ емес...

**Самат.** Ол жақта бостандық бар, еркіндік бар .Мінсіз қоғам жоқ.

**Қарлығаш.** Біз сондай қоғам құруымыз керек қой.

**Самат.** Карла, неге оны мен құруым керек? Неге, мен өз өмірімді бұлыңғыр қоғамға арнауым керек? Басқалары жасасын. С меня хватит. Я свалю!

**Қарлығаш.** Егер жаңа қоғамды қалыптастыру мүмкіндігі сендерге туды делік. Қалай , жаңа қоғамды қалыптастырар едіңдер?

**Самат.** Әлемді өзгертетін тобыр емес – индивид. Отты да баяғыда жалғыз адам ойлап тапқан, дөңгелекті де. Бірақ, қоғамды өзгерту үшін өз өміріңді құрбандыққа бересің.

**Бақыт.** Мысық сияқты 9 өмірім болса, қоғамды өзгертуге біреуін арнайтын едім, бірақ менде тек бір өмір. Сол үшін өзіме арнауым керек!

**Самат.** Красавчик, екеумізбен қоғам көгермейді, бұйырса!

**Қарлығаш.** Қателесесіңдер!Адамдар ылғи жаңадан қорқады, кейіннен бейімделе бастайды. Сол жаңа дүние қалыпты нәрсеге айналады. Шексіз цикл...

*Осы кезде сахнаға Камила ашуланып кіреді. Қолындағы телефонды Саматқа көрсетіп.*

**Камила.** Сэм, мен сені танымай бара жатырмын?

**Баха.** Онда очки сатып алсаңшы!

**Камила.** Тыныш отыр, саған ешкім сөз береген жоқ!

**Камила.** *(телефонды көрсетіп)* 201 – ші топтың қыздарына неге лайк басасың?

**Самат.** Кімге?

**Камила.** Көркемнің суреттеріне лайк басып шыққансың ғой, бұны қалай түсінуге болады?

**Самат.** Значит, түк көрмегем!

*Бақыт пен Самат тоқтаусыз күледі.*

**Камила.** Мен оның шашын жұламын!

**Самат.** Жаным-ау, ол жай ғана лайк.

**Камила.** Мені ақымақ көресің бе, қазіргі заманда тегін лайк жоқ, тем более менің жігітімде . Дәл қазір лайктарды қайтарып ал! Бол!

**Самат.** Бұның тым артық!

**Қарлығаш.** Камила, осы сен адамдарды инстаграмына қарап бағалайсың ба?

**Камила.** Әрине! Өзің ойлашы Көркемнің 100 мың подписчигі бар, демек ол менің соперницам!

**Қарлығаш.** Өз басым инстаграмға қызыққан емеспін. Есіңде ме, мені жұрттан қалып бара жатырсың, саған инстаграм керек деп, қинап аккаунт ашып беріп едің ғой? Мен тіптім оның парлін ұмытып қалыппын. Қызықпасаң осы енді, ренжімессің...

**Камила.** Басың құрсын!Сенің ұмытып қалатыныңды біліп, пороліңді почтама сақтап қойғам.

**Бақыт.** Инстаграм демекші жақында ғана біреудің акканутын қалай взломать етуді үйрендім. Бұрынғы жүрген қыздарымның аккаунтына кіріп, жігіттеріне жазып, оларды айырылыстырып жібергенсің ғо. Менен негізі бәрі шығады, сол үшін мені сыйлаңдар!

**Камила.** Негізі жақсы иедя! Онда екеуміз Саматтың инстаграмын взломать етейік, сосыын...

**Бақыт.** Әңгіме жоқ, келістім!

**Самат.** Баха, ойыңа да алушы болма. Тыңдама Камиланы!

**Бақыт.** Тыңдаймын!

**Самат.** *(шырылдап)* Сен менің досым емессің ба?! Баха деймін, Бахаа!

**Бақыт.** Мен бәріңмен доспын, таласпаңдар маған!

**Самат.** Осыдан мені сатып кет аямаймын сені!

**Камила.** Оңбаған-ай, жаның шыға жаздады ғой! Осыдан біліп алсам, қызыңмен бірге ұшықтаймын сені!

*Студенттердің барлығы шетінен аудиторияға кіріп жатады. Есікті тарс етіп Камшат Ерганатовна жапты. Студенттер бірі амандасса бірі амадаспайды.*

**Камшат Ерганатовна.** Адамды сыйлаудан қалыпсыңдар. Әлде мені танымай қалдыңдар ма?! *(барлық студентті көзбен шолып шығады)* Елдосов, түсініктемең қайда?

**Бақыт.** Апай, жазуды ұмытып кетіппін.

**Камшат Ерганатовна.** Неге сен басыңды ұмытып кетпейсің?

**Бақыт.** Олай қалай болады екен...

*(Бәрі күліп жібереді)*

**Камшат Ерганатовна.** Тыныш!Мен сендерді ақыл тоқтатты ма десем, қателескен екенмін. Қылтың-сылтыңды қойыңдар, маған керегі тәр-тіп! Естеріңе сақтаңдар, студент болу еркінсіп кету деген сөз емес. Ертеңнен бастап киімдеріңді ретке келтіріңдер. Соңғы кездері ұнамай жүрсіңдер!

**Самат.** Апай, кешіріңіз әрине, бірақ, қазір барлығы осылай киінеді.

**Камшат Ерганатовна .** Ондайларыңды түсінбейді екенмін, сендер не көшеде жүрсіңдер ме?! Колледжге қызылды-жасылды болып келуге тыйым салынған!

**Самат.** Бірақ , бізге ұнайды...

**Камшат Ерганатовна.** Ал,маған ұнамайды! Сендерде салмақтылық жоқ! Оданша білім алуға, тіл үйренуге, түрлі конкурстарға қатысуға неге қызықпайсыңдар? Осы группадан бір жетістік көрген емеспін!

**Камила.** Жақында ғана Самат пен Қарлығаш ғылыми жобаға қатыты емес пе?

**Қарлығаш.** Бірақ, оның жауабы әлі шықпады.

**Камшат Ерганатовна.** Ол енді жоғарғы деңгейдегі ғылыми жарыс, тек үздіктер ғана жеңіске жетеді. Сендерден ештеңе шықпай жатса таң қалмаймын. Жарайды, сабағымызды бастайық. Тәртіптеріңді сөз етем деп уақыттың тең жартысын өткізіп алдым .

*Осы кезде есік ашылып ішке Батыр кіреді .*

**Батыр.**  Апай, кешіріңіз кіруге бола ма , маманың кабинетінде болғам. Мамам сізге ескертем деген еді!

**Камшат Ерганатовна.** Отыра ғой , мамаң ескертіп айтқан.

**Камила.** Мамасының баласы!

*Бәрі күліп жібереді .*

**Батыр.** Көре алмай тұрсың ба?Мұрныңды бет қылатын едім , әттең қызсың!

**Самат.** Батыр, сенікі жайшылық па?

**Батыр.** Дебил аузыңды жапта, қызыңа ие бол!

*Самат орнынан атып тұрады да, Батырдың бетінен бір ұрады, Батыр ұшып түседі.*

**Самат.** Жағыңа сүйене бергенше, төбелесіп үйренсеңші, черт!

**Камшат Ерганатовна***. (екеуінің жанына жетіп келіп)*Мынау, не деген бассыздық , не деген көргенсіздік ! *(Саматтың жағасынан ұстап )* Бір сөзге келмей жұдырық ала жүгіргенің не? Осы қылығың үшін оқудан шығып кетем деп ойламайсың ба?

**Самат.** *( апайдың қолын тартып жіберіп )*Ойламаймын !

**Камшат Ерганатовна.** Бәленің бәрін бастаған мынау Камила. Тұр да, Батырдан кешірім сұра!

**Камила.** Апай , өтірік емес қой!

**Камшат Ерганатовна.** Сен де мамаңның баласысың, әлде ол өтірік пе?

**Камила.** Бірақ , менің мамам директор емес. Болған күннің өзінде де **,** шектен шықпайтын едім!

**Камшат Ерганатовна.** Қайдан шығарып алған стереотип бұл? Әлде біреу сендерді бөліп жатыр ма? Самат, есіңде болсын төбелестің арты жақсылыққа апармайды . Қазір Батырды ұрдың, енді директор сен туралы не ойлайды. Іс ушығып кетпей тұрғанда кешірім сұра .

**Батыр.** Тоқылдақ емеспін, кешірім сұрамай-ақ қойсын!

**Камшат Ерганатовна.** Міні, ақылы бар жігіт . Әр нәрсені мамаңа айта берсең жүрегін ауыртып бітесің. Онсызда ол кісінің жұмысы көп. Қане, барлығың орындарыңа отырыңдар, сабағымызды бастайық!

*Осы кезде қоңырау соғылады .*

**Камшат Ерганатовна.** Әне, сендермен алысамын деп бірінші сабағым бітіп кетті. Жарайды, сыртқа шығып сергіп қайтыңдар!

*Студенттердің барлығы сыртқа шығып кетеді, аудиторияда Камшат Ерганатовна ғана қалады.*

**Камшат Ерганатовна.** Осы группадан қорқамын, бірдеңе бүлдермесе жүре алмайды. Саматтың қасарысып директордың баласымен төбелескенін айтам да, Батырға бірдеңе болып қалса ... масқара, ойлауға қорқамын .

*Осы кезде қоңырау соғылады , студенттер жарыса аудиторияға кіреді .*

**Бақыт.** Құрметті Камшат Ерганатовна, білеміз біз сізді көп ренжіттік, міні соның айыбын жуатын сәтте туды. Айтайын, бірақ, таңғаламын деп талып қалмаңыз! *(Саматқа қарап)* Апайды ұстап тұр, талып қалуы мүмкін. Сіз өмірі көңіліңіз толмайтын осы топтың екі студенті ғылыми жарыстан жеңіске жетті!

**Камшат Ерганатовна.** Мынау не айтты өзі, есі дұрыс біреуің дұрыстап түсіндіріңдерші!

**Камила.** Апай,Самат пен Қарлығаш Республикалық Ғылыми жарыстан 1 – орын алды. Енді, халықаралық деңдейде бақтарын сынайды. Бұл жаңалықты қазір ғана оқу бөлімінен естідік .

**Камшат Ерганатовна.** Мәссаған, керемет жаңалық қой. Бұрын соңды бұл колледж халықаралық деңгейге шықпаған. Жарайсыңдар, құтты болсын! Мен негізі осы группадан бірдеңе шығатынына сенгем!

**Бақыт.** Мәә, апай бұл сөзіңіз енді өтірік болып қалды...

**Камшат Ерганатовна.** Жағаласпай қоя тұршы! Қарлығаш, Самат өздерің де ақылды студентсіңдер. Қалай мақтасамда жарасады, келіңдерші құшақтап қояйын!

*Камшат Ерганатовна екі студентті қол алып құттықтады .*

**Бақыт.** Енді біздің группа авторитет!

**Камила.** Біздің қазақ өзіміздің мықтыларды шетелге шыққанда ғана мойындайды. Оған да шүкір!

**Бақыт.** Айтпа...

*Осы кезде* *Камшат Ерганатовнаның телефоны шырылдайды.*

**Камшат Ерганатовна.** *(студенттерге қарап )* Тынышталыңдар! Алло, сәлеметсіз бе Арай Садыққызы. Иә, жаңалықты естіп қуанып жатырмыз. Сіздің арқаңызда колледжіміз күннен-күнге дамып, беделіміз көтеріліп жатыр. Студенттер жанымда, иә *.... (пауза )...* Онда мен Батырға түсіндіріп айтамын, сіз уайымдамаңыз. Дайындықты өзім өткізем. Жоға, рахмет айтудың қажеті жоқ!

**Қарлығаш.** Арқамнан ауыр жүк түскендей күй кешіп тұрмын. Енді міне арманымыз шындыққа ұласты. Бұл жарыстың біздің болашағымызға тигізер әсері мол. Бастапқы табалдырықтан сүрінбей өттік. Самат, бізді алда үлкен жауапкершілік күтіп тұр.

**Самат.** *(Қарлығашты құшақтап)* Ең бастысы, жасаған жобаның мақсаты ақталса болды. Бұдан сәтті өткен жағдайда, кіші ғалым атанамыз!

**Камшат Ерганатовна**. Балам-ау, сендер біз үшін онсызда ғалымсыңдар! Біз колледждегі әр студентті биік белестерден көргіміз келеді...Сендер баяғыда өздеріңді дәлелдеп тастағансыңдар. Өздеріңе алғыстан басқа айтарымыз жоқ. Осы колледжді үздік бағамен аяқтайтындарыңа директордың өзі кепілдік берді. Енді сендерге айтатын бір мәселе болып тұр...Ұжыммен ақылдаса келе халықаралық жарысқа Батырды жіберетін болдық.

**Батыр.** *(таңқалып)* Мен?

**Камшат Ерганатовна**. Иә, сен барасың! Жақсылап дайындал. *(студенттерге қарап)* Ал бүгінгі қуаныш үшін барлығыңды сабақтан ерте босатамын, сау болыңдар !

**Қарлығаш.** Камшат апай құжатта біздің аты-жөніміз жазылып тұр, Батырды қалай жібересіздер онда?

**Камшат Ерганатовна**. Ол жағын уайымдамасаңдар да болады, барлығы шешіліп қойған!

**Самат.** Апай, бұл жобаны Қарлығаш екеуміз құрдық емес пе? Батырды қалай жібермексіздер?

**Камшат Ерганатовна**. Балалар, кімнің барып, кімнің қоятынын мен шешпеймін. Жоғарыдағылар Батырды ұсынып отыр. Содан кейін, сендер де құры алақан қалмайсыңдар. Колледжің ең үздік студенттері тізіміне қосыласыңдар, еңбектерің бағаланады. Жарайды балалар, мені басқа да жұмыстарым күтіп тұр, сау болыңдар!

**Бақыт.** Жоғарыдағылар? Жоғарыда Құдай ғана бар, оны әділетсіз деуге аузым бармайды!

**Камшат Ерганатовна**. Қой, мына сөзіңді ешкім естімесін. Қазір әділдік іздейтін заман емес... *( телефоны шырылдап қалады)* Балалар, менің басқа да жұмыстарым бар, сау болыңдар! *( асығып шығып кетеді)*

*Студенттер қуана-қуана аудиториядан шығып кетеді. Ортада Самат, Қарлығаш, Камила және Бақыт қана қалады.*

**Бақыт.** Самат, мен сені түсінбедім, неге Камшат апайдың айтқанына келісіп отырсың?

**Самат.** Сен нені күтіп едің, бір ұрып шалқасынан құлатайын ба?

**Бақыт.** Адам сияқты түсіндіріп айтпайсың ба, бұл деген сендердің еңбектеріңді пайдалану болып есептеледі. Шыныменде Батырдың баруына келісіп отырсыңдар ма?

**Қарлығаш.** Тооф Бақыт, директордың шешіміне қалай қарсы шығамыз?!

**Камила.** Басқа шықты деген осы...Олардың шешіміне көне салғанымыз дұрыс емес. Не де болса жарысқа сендер бару керексіңдер!

**Самат.** Кім біздің сөзімізді тыңдайды дейсің, қарсы шықсақ жақсылыққа апармайды. Бүкіл мұғалімдердің бізге деген көзқарасы өзгереді, әсіресе сессияда...

**Камила.** Ооой , олар онсызда мың құбылатын адамдар. Түсінбеймін сендерді, қалай армандарыңнан бас тартуға болады ?

**Самат.***(пауза)*Степендия үшін арманынан бас тартып тұр деп ойлайтын шығарсыңдар, бірақ олар менің жеп отырған нанымның тағдырын шешіп отыр. Маған стипендия керек, егер ұшып кетсем қайссың кеп ақша бересіңдер?

**Камила.** 20 мың теңге үшін үлкен арманыңнан бас тартасың ба?

**Самат.** Камила сен не білесің?

**Камила.** Сенің сайраған аузың ғана екен, ал іске келгенде мүлде басқа адамсың. Мен саған тұрмысқа шықпаймын, түсіндің бе?!

**Самат.** Шықпасаң шықпа!

**Камила.** Қорқақ!

**Самат.** Мен қорқақ болғаныма намыстанбаймын. Себебі, өмір бізді сондай болуға тәрбиелеп жатыр.

**Бақыт.** Өкінішті...

**Қарлығаш.** Саматты бекер жазғырасыңдар. Әкесінен айырылғанна кейін олардың отбасы қаржылық қиындықта қалды. Енді қазір мамасы ғана жұмыс істеп отыр. Оған қоса екі бауыры бар...Саматқа оңай емес, ол мамасына қай бетімен степендиядан құладым деп айтыды. Өздерің ойланып көріңдерші?

**Бақыт.** Дұрыс айтасың...

**Қарлығаш.** Мысалы менде қорқамын степендиядан құлап қалуға. Квартираның ақшасы, тамақ, киім тағысын тағы...Осының барлығына ақша керек. Ал мен алып отырған 20 мың теңге тым болмаса жолым мен тамағымды ақтайды.

**Камила.** Мамаңнан ақша сұрамайсың ба енді?

**Қарлығаш.** Барлығының әке-шешесі сенікіндей көп ақша таба бермейді, Камила.

**Камила.** Мен байдың қызы емеспін. Менің де папам қарапайым құрылысшы.

**Қарлығаш.** Сенде қайта әке бар ғой...

**Камила.** Неге маған айтпадың?

**Қарлығаш**. Ол мақтанып айтатын нәрсе емес, себебі бізді әкеміз тастап кеткен. Осы ма білгің келгені. *(жылап қалады)*

**Самат.** Жылаттың қызды. Осы неге бір күн болсын тыныш жүре алмайсың?

**Камила.** Мен білмей қалдым. Мені кешіріңдерші!

**Самат.** Үндемесең де жетеді!

**Бақыт.** Қойыңдаршы болды. Осындай қиын кезеңде ренжіскеніміз ақымақтық. Біз бәріміз жақын достармыз. Басымыздан түрлі оқиғалар өтіп жатса да, достығымыздың арқасында бәрін жеңуге болады. Болды, көңілдеріңді түсірмеңдер!

**Самат.** Бақыт дұрыс айтады. Камила, ренжітіп алсам кешір!

**Камила.** Мені де кешіріңдер...

**Қарлығаш.** Мені де...

**Бақыт.** Көрдіңдер ма, жас болсақ - та арманымыз бен достығымызға адалмыз. Әділдік кешіккенімен, біз бағытымызды өзгертпейік . Бұл күнде өте шығады. Байдың күні пәрменмен , жарлының күні арманмен деген сөз бар. Аққа Құдай жақ!

**Камила.** Қаншама адам бар, бірақ оларда біздікіндей арман жоқ! Біз тура жолдамыз! Бізді осы жолдың торабына түсірген Құдай орта жолда тастап кетпейтіні анық!

**Бақыт.** Болды, болды жылап қалмай тұрғанда , жақсы жаңалықпен бөлісейін. Ертең біздің үйде көпткен күткен дискотека! Кешігіп келу жоғынан!

*Барлығы қуанышты көңіл күймен , аудиториядан шығып кетеді.*

**2 – көрініс**

*Бақыттың үйі. Вечер. Қарлығаш фуршет дайындап жатқанда оның жанына Самат бір келіп бір кетіп, айналшықтап не істерін білмей жүреді.*

**Самат.** Карла, қалайсың?

**Қарлығаш .** *(қолындағы алманы тістеп )* Жақсымын, өзің қалай?

**Самат.** Инсаграмнан жазсам жауап бермейсің, жігіт тауып алдың ба?

**Қарлығаш.** Инстаграмымның паролін ұмытып қалған едім Камила қайта қосып берген, сонда да үйренісе алмай жүрмін.

**Самат.** Ааа. *(ыңғайсызданып)* Карла, шыныменде жігітің бар ма?

**Қарлығаш.** Жігітім жоқ. Бірақ, жақында болып қалар.

**Самат.** Қойшы, менен де красавчик па ?

**Қарлығаш.** Не болды?

**Самат.** Жүрме жігітпен, қуасың ба?

**Қарлығаш.** Осы сен біртүрлісің! Нең бар менде?

*Қастарына Камила жетіп келеді .*

**Камила.** Жан, не істеп тұрсың? Жүр билейміз!

*Камила Саматты қолынан тартып алып кетеді, Самат болса Қарлығашқа қарап әлек. Барлығы фуршеттен дәм татып жүр. Музыка қосылады. Мендляк. Вальс.*

**Самат.** *( қыздың қолынан ұстап )* Ками, сенімен сөйлесейін деген едім!

**Камила.** Иә жаным, айта бер, не болды?

**Самат.** Білесің бе, сен менің досым сияқтысың. Осы уақытқа дейін біраз ойландым , айтайын дегенім, мен сені...

**Камила.** Сен мені жақсы көресің, оны білемін. Шын махаббат достықтан басталады. Мен де сені жақсы көремін. Саған деген сезімім кеудемді жарып барады... оданша билейікші!

*Осы кезде есік жақтан Батыр кіреді, екі жағында екі қызды ұстап алған. Самат Камиламен билеп жатып тоқтап қалады .*

**Самат.** Мынаны кім шақырды?*(ашуланып Батырға қарай атылады)*

**Камила.** *(Саматтың қолынан ұстап)* Сэм, қажет емес. Төбелессіз, адам сияқты тойлайықшы!

**Самат.** Оның бізге жасаған қиянатын ұмытып кеттің бе?

**Камила.** Түүш, тыныштал*...( саусағын Саматтың ерніне басып* )Оған қарамай-ақ қой ...маған ғана қара, ма-ған!

**Самат.***( көзіне қарап тұрып)* Камила мен саған жас бала емеспін!

**Камила.** Сөзімді соңына дейін тыңдашы. Мен Батырды әдейі шақырдым, қазір онымен жақсылап тойлатамыз, сосын сырласып, өтірік дос боламыз. Кейін ол ұялғаннан жарыстан өзі бастартады. Қалай, жоспарым ұнады ма?

**Самат.** Осындай ақымақ ойларды қайдан тауып аласың? Мен оның дәрежесіне түскім келмейді.

**Камила.** Сэм, өтініш сөзімді жерге қалдырмашы!

**Самат.** Батырды ақымақ көресің бе, оның көздегені басқа. Ол мендегінің бәрін тартып алғысы келеді. Тіпті...

**Камила.** Тіпті мені де ме?

*Осы кезде Самат Қарлығашқа қарап тұрады. Бақыт ортада диджей, музыка қойып жатады.*

**Бақыт.** Девчата, мы любим вас! Мына ән сендерге арналады! Вальс – жұптарың жазылмасын!

*Батыр бокалдағыны ішеді де, жерге тастап жібереді. Жалғыз тұрған Қарлығашты барып құшақтайды.*

**Қарлығаш.** Батыр, қуасың ба, тарт қолыңды?

**Батыр.** Ренжіме, бүгін точно қуамын!

**Қарлығаш.** Ішіп алғансың ба? Жібер мені!

**Батыр.** Бірге ойнайық! Бірге билейік! Бірге жүрейік! Онда тұрған не бар?

**Қарлығаш.** Менен аулақ жүр!

**Батыр.** Неге менен қашасың, менде бәрі бар ғой!

**Қарлығаш.** Сенде ма, сенде ми жоқ, әлі баласың!

**Батыр.** Ничего себе. Біле – білсең, біз еркектер 40 - қа дейін баламыз!

**Қарлығаш.** Көрініп тұр!

**Батыр.** Карла, қаласаң жарысқа менімен бірге бар. Мамам бәрін шешіп береді!

**Қарлығаш.** Кейде саған қарап қатты жаным ашиды, неге сонша ақымақсың?

**Батыр.** Бұндай мүмкіндік туа бермейді, өзіңнен көр! *( қызды сүйіп алады)*

**Қарлығаш.** *(жігітті шапалақпен бір ұрады)* Ұялмайсың ба?

**Батыр.** Ұят деген не?

*Осы көріністі көріп қалған Батыр ашуланып келіп*

**Самат.** Міні саған ұят! (*жұдырықпен бір ұрып жерге құлатады)* тағы көрсетейін бе?

**Батыр.** *( жерден басын көтеріп )* Ісім сенімен болсын, бұл жолы аямаймын. Менімен ойнама деп мың рет айттым, тыңдамаған өзің. Бұның соңы саған жақсылық әкелмейді. Байқа! *( қыздың қолынан ұстап өзіне тартады )* Кеттік, Карла!

**Қарлығаш.** Жібер қолымды, мен сенімен бармаймын!

**Батыр.** Тыныш қана шығып кетейік, жүр!

**Самат.** Қарлығашқа тиіспе, әңгімең болса маған айт!

**Батыр.** Саған айтарым менің болашақ қызымнан аулақ жүр!

**Самат.** Ол жағын сен шешпейсің!

**Батыр.** Байқаймын Қарлығашқа басың кетіп жүрген сияқты. Қызыңның бар екенін ұмытып кеттің ба? Артыңа бір қарасаң есіңе түседі!

**Камила.** Батыр, тез арада бұл жерден кет!

**Батыр.** Оппа, керісінше маған рахмет айтсаңшы. Көрдің бе, Самат сені жақсы көрмейді!

**Бақыт.** Сен өзіңмен Саматты шатастырма!

**Батыр.** Онда біз Саматтан шындықты талап етейік!

*Саматтың екі көзіне ыстық жас толып, үнсіз, ұзақ тұрды.*

**Самат.** Камила, мен саған шындықты айтуға тиіспін...Сен өте жақсы қызсың, бірақ саған деген сезімім жоқ. Енді, жасырғым келмейді, мен Қарлығашты жақсы көремін. Өз сезіміме қарсы шыға алмайтынымды түсіндім, мені кешіріңдер. Шындық осы!

**Камила.** Мынауың пранк па?

**Самат .** Пранк емес! Мен сені қызым ретінде жақсы көрмеймін, саған деген достық қарым-қатынасым ғана қалды, ренжіме!

**Камила.** Қалай мені жақсы көрмеуге болады? Тоқтай тұр, сонда сен Қарлығашты менен артық көріп тұрсың ба? Ол тіпті инстаграмға кіре алмайды! Старомодная! Біле-білсең мен бұл колледждегі ең әдемі қызбын. Саған қарағаныма рахмет айт! Дебил!

**Батыр.** Сен Қарлығашқа олай тіл тигізбе!

**Камила.** Тағы бір қорғаушы шықты. Қарлығаш сендердің бастарыңды айналдырып алған ба? Есуастар!

**Қарлығаш.** Тым шектен шықтың!

**Камила.** Өтірік ангелочек болма! Жігітімді тартып алып, барлығын маған қарсы қойдың! Шеттеріңнен өтірішісіңдер! Байқауымша сенде кетәрі емессің! Қашаннан бері жүріп жүрсіңдер, сатқындар?!

**Самат.** *( Камиланы сілкіп жібереді )* Қойшы болды!

**Камила.** Әлі талай алдыма еңіреп келетін болсаң!Менімен ойнағың келді ме, енді менің кезегім! *(ашуланып шығып кетеді)*

**Бақыт.** Камила қайда барасың тоқта ! Камила ! *( Камиланың артынан жүгіріп шығады )*

**Батыр.** *( Қарлығашқа жақындап )* Көрдің бе, Саматтың маскасы шешілді. Осыдан кейін оған қалай сенесің. Ақылың болса Саматтан аулақ жүр!

**Қарлығаш.** Батыр, кетші!

**Батыр.** Ақымақ қыз, Саматқа сенім артпа. Ертең өкініп қаласың!

**Қарлығаш.** Егер сен болмағанда осындай жағдай орын алмас еді! Барлығын бүлдіріп алып өзіңді кереметпін деп тұрсың ба? Сен біздің жобамызға көз салып, еңбегімізді аяқ асты еттің. Біреуді жылатып қойып қалай тыныш өмір сүресің, айтшы?

**Батыр.** Бұған менің не қатысым бар? Маған сендердің жобаларың бір тиынға керек емес!

**Самат.** Көзіңды жоғалт, әйтпесе тағы таяқ жейсің!

**Батыр.** Менде не өшің бар? Әлде мені көре алмайсың ба? *(ойланып тұрып)* 2 жыл бойы мені группаға сыйдырған жоқсың. Өтірік пе? Самат, алғашында мен сенімен дос болуға ұмтылдым, бірақ мені жақтырған жоқсың. Бүкіл группаға сүйкімсіз етіп көрсеткің келді, неге?

*Самат үнсіз қалады.*

**Батыр.** Неге үндемей қалдың, айтсаңшы? Мені жек көруіңнің себебі директордың ұлы болғаным үшін бе?

**Самат.** Сенің шешең бізді бөліп жарды. Мені жақтырмады, сенімен дос болғанымды қаламады. Менің достығымды саған тең көрмеді. Себебі мен қарапайым отбасының баласымын. Анығында бай баймен, сай саймен ғана дос болады екен ғой. Ақымақ басым қайдан білейін...

**Батыр.** Егер сен менімен шын дос болғың келсе бұған қарамас едің! Мен бәрібір мамама нағыз достықтың барын дәлелдейтін едім. Бірақ сен басқа жолды таңдадың.

**Самат.** Сен бәрібір біздің достығымызды сатып кеттің. Жасаған жобамызды тартып алдың!

**Батыр.** Қателесесің, бізді сатқан мына сен!

*Батыр кетіп қалады.* *Ортада Самат пен Қарлығаш. Тыныштық .Үнсіздік.*

**Қарлығаш.** *( Саматтың иығына қолын қойып )* Сен оның сандырағына мән берме.

**Самат.** Шынымды айтсам басым қатып кетті, ақиқатымды жоғалтып алғандаймын...

**Қарлығаш.** Ғалымның да әлсіз тұсы болады екен, мен сені мінсіз жігіт шығар десем, қателескен екем!

**Самат.** Ғалым да етпен пен сүйектен жаралған адам. Ол да қателеседі , ол да ғашық болады...

**Қарлығаш.** Сонда сен маған ғашық болғаннан кейін қателестің бе?

**Самат.** Ол жағын білмедім , бірақ сезімнің аяқ асты оянатынын ұқтым!

**Қарлығаш.** Онда тұрақсызсың!

**Самат.** *(Қарлығаштың қолынан ұстап )* Жүрегіңіздің тұрақты тұрғынына айналығым келеді. Сіздің рұқсатыңызбен!

**Қарлығаш.** Самат, біз Камилаға сатқындық жасадық...

**Самат.** Сен де мені жақсы көресің бе?

**Қарлығаш.** Оның енді маңызы жоқ.

**Самат.** Өткенге көз жүгіртші. Екеуміздің арманымыз да, жоспарымыз да бір. Осының бәрін қалай жоққа шығарасың.

**Қарлығаш.** Сені таңдағаным арманымды таңдағаным! Сендер маған қымбатсыңдар. Бірақ, мен қорқам ...егер...

**Самат.** Арманға жетер жолда егер деген сөз болмауы керек. Қарлығаш, мен саған уәде беремін, маған сенші...Жарысқа бірге барамыз, жеңіске бірге жетеміз. Камила да бізді түсініп кетеді. Достарымыз бізбен мақтанатын болады.. Бірақ, мен осының бәріне жалғыз жете алмаймын. Болашағымыз үшін бірге болуымыз керек, бар қиындықты аттап өтеміз... Мен сені жақсы көремін!

**Қарлығаш.** Мен де сені жақсы көремін! *( жігітті құшақтап алады )* Самат, қандай қиындық болса да, тіпті мына әлем бізді жек көріп кетсе де...мені жалғыз қалдырмашы!

**Самат.** Мен сені жалғыз қалдырмауға уәде беремін!

*Ұзақ уақыт құшақтасып тұрады. Қарлығаштың телефоны шырылдап қалады.*

**Қарлығаш.** Алло, мама! Қалыңыз-қалай? Менде бәрі жақсы, оқуымда ешқандай қиындықтар болып жатқан жоқ. Ақшам бар, қарным тоқ уайымдамаңыз! Жарысқа дайындылып жүрміз, бұйырса жақсы жаңалығыммен қуантамын!...Үйдегілерге сәлем айтыңыз, жақсы, сау болыңыз! *( телефонын үстелдің үстіне қойды )* Мамам соңғы кездері жиі звондайтын болып жүр, жүрегі бірдеңе сезетіндей...

**Самат.** Бәрі жақсы болады, маған сен! *( орнынан тұрып Қарлығашқа сусын құйып беріп жатады ,байқамай қыздың телефонына су құйып алады )* Мен не істедім, қап...ақымақ басым, суды да жөнді құя алмадым-ау! Қарлығаш, Ренжімеші! *( телефонды қолына алып сүрте бастайды )* Күйіп кеткен сияқты, бұл телефон жөнделгенше менікін ұстай тұр! Сенен ұят болды-ау, енді мен туралы не ойлайды екенсің?!

**Қарлығаш.** Самат, мен сенен бұны күтпедім, жаман жігіт екенсің!

**Самат.** *(қыздың қолын ұстап )*Қарлығаш, телефоныңды жөндеп беремін. Шын сөзім байқамай қалдым!

**Қарлығаш.** *(күле бастайды )* Самат, мен сенің бұндай түріңді алғаш көруім. *(қолын ұстап)* Бұл жәй ғана темір, оны жөндеуге болады. Ең бастысы ол көңіл ғой! Бүгін мен бір нәрсеге көзім жетті, сен мені ешқашан ренжітпейсің!

**Самат.** Мен сені ешқашан ренжітпеймін!

**Қарлығаш.** Самат мені ешқашан ренжітпейді ! (*екеуі айнала билей бастайды)* Маған негізі гитарамен ән шырқайтын жігіттер ұнайды, бірақ сен...

**Самат.** Маған не болыпты, сонда сен мені түк білмейді деп ойлайсың ба? Қазір*... ( шетте тұрған гитараны алып ән айта бастайды ) .*

*Көңілім саған деген мүлдем бөлек,*

*Сен басқаларға ұқсамайсың,*

*Сен ешнәрсеге таңғалмайсың.*

*Ойыңда тұңғиық өте терең,*

*Алыстап барасың менен,*

*Алыстап барасың менен.*

(*Молданазар)*

**Самат.** *(әнді орындап болып)* Қазір көп қыздар ойлайды жігіттер жылтыраққа қызыққыш деп. Біз негізінде шынайылықты жоғары бағалаймыз. Сен ерекшесің, сенімен өткізген уақыт қызықты. Себебі, сен жұмбақ қызсың. Күн сайын сенің жаңа қырыңды аша бастаймын, көздеріңнен жылулық көремін! *(қалтасынан алқа шығарып)* Мен бұл алқаны ғашығыма беруді армандайтынмын, енді сол арманым орындалайын деп тұр! *( мойнына тағып береді де қызды сүйейін деп жатады)*

**Бақыт.** *(үйге асыға кіріп келеді)*Оппа, кешірім өтінем, мезгілсіз уақытта келіп қалдым! Айтайын дегенім, Камиланы үйіне жеткізіп тастадым. Бірақ, сендерге өкпелі, айдаһар кейіпіне еніп, аузындағы отын шашып отыр. Өртенбей тұрғанда қашып құтылдым! Сонда да қолдарым күйіп қалды!

*Екеуі бірдей күліп жібереді .*

**Қарлығаш .** *( телефонына қарап )* Мен үйге қайтайын, такси келіп тұр екен. *(Саматқа қарап)* Ал, сен Баханың қолын емдеп бер!

**Самат.** Онда мен сені шығарып салайын!

**Бақыт.** Жарайды Карла, ертеңге дейін !

*Самат Қарлығашты шығарып салып келеді.*

**Самат.** Баха, менің өтінішім не болды?

**Бақыт.** Інішек, уайымдама. Барлығы жоспар бойынша!

**Самат.** *(Бақыттың қолын алып)* Осыдан көр де тұр, жақында әділдік орнайды!

***3 - Көрініс***

*Колледж . Аудитория . Камила кабинетке кіре сала Қарлығаш пен Саматтың бір партада отырғанын көреді де ашуланып орнына отырады. Қарлығаш орнынан тұрып Камиланың жанына бармақ болады, бірақ Самат Қарлығаштың қолынан ұстап қалады .*

**Самат.** Камила бізге ашулы, қазір кешірім сұрағаннан түк шықпайды!

*Осы кезде ішке Камшат Ерганатовна ашуланып кіреді.*

**Камшат Ерганатовна.** Қарлығаш шық тақтаға!*(телефонды көрсетіп)* Мынау не сұмдық! Қандай мақсаттпен бізді масқаралап отырсың!

**Қарлығаш.** Апай, мен ештеңе түсініп тұрған жоқпын!

**Камшат Ерганатовна.** Ұятсыз! *(шапалақпен бір ұрады)* Неге өтірік айтып тұрсың, сонда мен ба бұны жазған?!

**Қарлығаш.** *(жылап тұрып)* Мен өтірікші емеспін!

**Камшат Ерганатовна.** Аспаннан салбырап түскендей тұр ғой. Онда мен оқып берейін. Өзінің инсаграм парақшасына былай деп жазыпты. Мен Қарлығаш Бекбауова әділетсіздіктің құрбаны болдым. Жақында ғана Самат Қайырғаливпен бірге халықаралық ғылыми жарысқа баратын болғанбыз. Бірақ, біздің әділетсіз директорымыз Арай Садыққызы мен Камшат Ерганатовнаның шешімімен жарысқа Батыр Айдаров баратын болды. Батыр директордың ерке баласы. Колледж ұжымына қанша түсіндіріп айтсақ-та біздің сөзімізді адам құрлы көрмеді. Осындай әділетсіз ұжым үшін қатты күйініп отырмын. Бұл менің басымнан ғана өтіп жатыр деп ойламаймын. Біздің елде қаншама талантты жастардың жолын байлап отырған осындай адамдардың әділетсіздігін қоғам болып жоюымыз керек. Менің бар сенерім сіздер, осы жазбаның тез таралуы үшін маған атсалысыңыздар. Менің жалғыз сенерім сіздерсіздер !

**Қарлығаш.** Тағы да қайталап айтам мұны мен салған жоқпын!

**Камшат Ерганатовна.** Бүкіл қалаға тарап кетсе не болатын еді , қайта біздің программист дер кезінде өшіріп үлгері. Мынаны скриншот жасап алғаным дұрыс болған екен әйтпесе мойындамай қоятын едің. Сенің жазғаның айдан анық. Осындай өтірік сөздеріңді мен естуім мүмкін, бірақ директорды алдай алмайсың. Шық аудиториядан. Көрейік сенің қалай сайрайтыныңды!

*Қарлығашты итеріп сыртқа шығарады*

**Самат.** *(жүгіріп барып, Камила отырған партаны бір ұрады*) Оны жазған мына сенсің!

**Камила.** Дәлелің бар ма?

**Самат.** Қарлығаштың инсаграм паролін сен ғана білесің , өтірік па ?Мен сенен бұндай сатқындықты күтпегем!

**Камила.** Түптің-түбінде әр кім өз сатқындығының жазасын алады! *(орнынан тұрып сыртқа шығып кетеді)*

**Самат.** Қарғысатқыр, қарғысатқыр! *( партаны қайта-қайта ұрып, қолын қанатып жібереді)*

**Бақыт.** Самат, бауырым ашуланбашы. Жазбаны программист өшіріп тастады деді ғой. Енді қорқатын ештеңе жоқ!

**Самат .** Ішім сезіп тұр олар Қарлығашты оқудан шығаруы мүмкін. Бақыт, біз бұған жол бермеуіміз керек. Егер Қарлығаш оқудан шығып кетсе мен өз-өзімді кешірмеймін!

**Бақыт.***(партаның үстіне секіріп шығып)* Группаластар , біз біріккен жағдайда ғана Қарлығашты қорғап қала аламыз. Өздерің осы уақытқа дейін бәрін көріп жүрсіңдер. Колледжімізде біз жасырған қаншама әрекеттер жатыр. Оны айтпасам да өздерің біліп отырсыңдар. Қарапайым мысал, мұғалімдер студенттердің тәртібіне қарап төмен баға қояды. Сессия кезіндегі олқылық оқиғалар. Қашанғы осыған көніп жүре береміз. Ескі көзқарастар мен бұрмалаушылықтан шаршап біттік. Осының бәрін біріккен жағдайда ғана жеңе аламыз!

*Студенттердің барлығы қолын жоғары көтеріп.*

**Студенттер:** Иә, дұрыс айтасың, келісеміз! Ескі көзқарастарды жою керкепіз!

*Ортада студенттер бірігіп плакатқа өз қағидаларын жаза бастайды. Барлығы колледждің алаңына келіп, қолдарына плакаттарын ұстап ұрандатады .*

**Студенттер.** Сессияда өзгеріп шығатын емес, әділ бағалайтын ұстаз керек!

**Студенттер.** Студентке тәртібі үшін баға қойылмайды !

**Студенттер.** Ақылы бөлімде оқитын судентке де білім керек !

**Студенттер.** Студенттің бетін қақпа, белін бу!

*Осы шуды есітген Камшат Ерганатовна бір топ мұғаліммен колледждің алдына шығады .*

**Камшат Ерганатовна.** Тағы да қайталап айтамын, маған керегі тәртіп! Колледжіміздің ішкі заңына бағынбайтын студенттерді оқудан шығарамыз. Бұл бұйрық !

**Самат.** Камшат Ерганатовна жазықсыз қызды оқудан шығармаңыздар. Әділ түрде жарысқа өзіміз баруымызға рұқсат етіңіздер!

**Камшат Ерганатовна.** Ақыры әділдік талап етіп тұрсаңдар, көздеріңше айтайын *(Қарлығашты ортаға итеріп шығарып).* Өздерің көрдіңдер дәлел болған соң айыптап тұрмыз. Ол студенттер ережесін бұзды, біздің білім ордамызға жала жапты! Естеріңді жинаңдар, колледжден шығып кетсеңдер, еш бір оқу орын сендерді алмайтын болады. Далада қалғыларың келмесе тез тарқаңдар. Бол!

**Бақыт.** Біз бұған келіспейміз! Қарлығаш жазба шығарғанның өзінде ондағы ойды қалтасынан шығарған жоқ. Өтірік емес, оларды жарысқа жібермей директордың баласы барады дедіңіздер Іс бұнымен бітіп қалған жоқ!

**Самат.** Бақыт дұрыс айтады, өз ойын ашық айтқаны үшін студенттің оқудан шығып кетуі миға қонымсыз! Бұл жалғыз Қарлығашқа ғана емес барлық студенттерге қатысты. Қашанғы авторитарлық бағытпен колледжді басқаруға болады. Біз мектеп оқушылары емеспіз! Көп нәрсе талап етіп жатқан жоқпыз, біз сана еркіндігін қалаймыз!

**Студенттер .** Біз сана еркіндігін, ой еркіндігін талап етеміз!

**Камшат Ерганатовна.** Ол мүмкін емес, біз қатал тәртіппен ғана алға жылжимыз. Сендер тәрбиеленушісіңдер, сендерге тәртіп керек. Біз ескі жүйені бұза алмаймыз, себебі біздің студенттердің санасы жаңашылдыққа дайын емес.

**Бақыт .** Шындыққа тура қараңыздар жаңашылдықтан қорқатын біз емес мына сіздер! Бұйрық бергенді жақсы көресіздер. Мәмілеге келуге қорқасыздар, себебі сіздерге керегі авторитет! Жаңашылдықтан қорқасыздар, себебі орындықтан тұрып сабақ өтуге үйренбегенсіздер!

**Студенттер .** Сессияда өзгеріп шығатын емес , әділ бағалайтын ұстаз керек !

**Студенттер .** Студентке тәртібі үшін баға қойылмайды !

**Студенттер .** Ақылы бөлімде оқитын судентке де білім керек !

**Студенттер .** Студенттің бетін қақпа , белін бу !

**Камшат Ерганатовна.** Қысқарт! Кімде - кім менің айтқаныма көнбесе оқудан шығарамыз. Колледждің ішкі тәртібіне бағынбаған студентті біз оқудан шығаруға құқылымыз. Ескертемін, екі сөйлемеймін, оқудан шықсаңдар сендерді не колледж алмайды , не мектеп алмайды, болашақтарыңды ойлаңдар. Тыныш қана оқуды бітіріп кетуді ойлаңдар!

**Қарлығаш .** Мейлі оқудан шықсам шығайын! Адамдар ылғи жаңадан қорқады, кейіннен бейімделе бастайды. Сол жаңа дүние қалыпты нәрсеге айналады. Мен үмітімді үзбеймін!

**Камшат Ерганатовна.** Қарлығаштың оқудан шыққаны сендерге сабақ болмады ма? Самат, соңғы рет ескертемін балаларды жинап қайт! Олар сені де оқудан шығарады, ешкім сендерді аямайды...Өкініп қалмау үшін қайтар балаларды !

**Қарлығаш .** Самат, сен мені тастамайсың ғой, ешкімнің сөзін тыңдамайсың ғой , мені қорғап қаласың ғой... Самат ....Самат, өтінемін бірдеңе деші! Мені қорқытпашы!*( жылайды)* Біздің арманымыз...екеуміздің арманымыз...оған бірге жетеміз...Мені оқудан шығарды, Самат... Менің бұл жазбаға еш қатысым жоқ. Сен маған сенесің ғой, олар маған жала жапты...Енді мен ешкімге керек емеспін, мені қоғам да керек етпейді. Баратын жерім, артқа қайтар жолым жоқ!

**Самат .** *(Қарлығашты құшақтап )* Мені кешір...*(жылап тұр)* ! Кешір*...( теріс айналып кетіп бара жатады)*

**Қарлығаш.** Самат, мені жалғыз тастап кетпеші. Мені жақсы көретінің қайда? Бүкіл әлем қарсы шықса да жалғыз қалдырмаймын деп уәде беріп едің емес пе?!*(жылап тұр)* Мен саған сенемін, Самат , менен теріс айналма! Біздің арманымыз ...ғалым боламыз деп едік қой! Самат тоқта...бұның қалай?...

**Самат.** *(қыздың жанына жүгіріп келіп)*Осының бәріне мен кінәлімін... *(пауза)* Қарлығаш, сол түні сенің телфоныңа әдейі су төктім. Бақыт сенің инстаграм парақшаңды взломать етіп берді. Постты салған мен болатынмын. Ісім әшкереленіп қала ма деп Камилаға жала жаптым. Осындай иттік істі ұйымдастырған өзім...бірақ бұлай ушығып кетеді деп ойламадым . Өз атымнан салуға қорықтым, егер мен степендиядан құласам, оқудан шығып кетсем мама мені кешірмес еді...Қорқамын! Ойлануға қорқамын!Қарындастарым...олардың жазығы не, олар маған сеніп отыр, сондағы ағаларының сыйқы мынау...Қарлығаш мені кешір....Өзіңді барынша қорғап қалуға тырыстым. Қолымнан келгеннің бәрін жасадым. Бірақ, бұл жерде қалып сені қорғай алмаймын...Мені кешір...*(қыздың қолын жібереді де , теріс айналады)*

**Қарлығаш.** Самат менен теріс айналма! Біз арманымызға жетуіміз керек. Ғалым боламыз деп едік қой. Самат тоқта ... неге мені тастап барасың...

*Самат артына бұрылмай кетіп қалады, қалған суденттер де оның артынан кетеді. Қарлығаш жерге құлап, еңіреп жылай бастайды. Ешкім оның жанында қалмайды. Осы кезде оны біреу артынан келіп құшақтайды.*

**Камила.** Карла жаным, менің сұлу құрбым. Қане, орныңнан тұршы, саған құлауға болмайды. Мен сенің жаныңдамын, жалғыз қалдырмаймын. Осы уақытқа дейін барлық қиындықты бірге жеңіп келдік қой, соңғы асудан өтсек болды!

**Қарлығаш.** Бәрі бекер екен! Аңқаулығымды мына өмір әбден пайдаланды. Не істерімді білмеймін, кімді сүйгем, енді кімге ренжи аламын...шаршадым! Камила, мен сеніп қалдым...сендім! Бар жазығым осы! *(құрбысын құшақтап жылайды)*

**Камшат Ерганатовна.** *( қарап тұрып )* Камила, мына қызды бұл жерден алып кет! Қане, тыныш қана қайтыңдар!...Әлдерің келмейтін істе нелерің бар еді? ...эх... қайтыңдар тыныш қана!

*Қарлығаш пен Камила бар күштерін салып, қолдарын ұстап орындарынан тұрып, еңселерін көтереді. Осы кезде алаңға колледждің барлық студенттерінің басын жыйып Самат пен Бақыт ортаға шығады!...*

**Соңы**